**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2024. december 13.-i** ülésére

**Tárgy**: Jelentés a lejárt határidejű határozatok végrehajtásáról.

**303/2024. (XI.08.) KVÖKt. határozat:**

A képviselő-testület ezen határozatában a 2024.11.08.-i képviselő-testületi ülés napirendjét fogadta el.

A napirendek megtárgyalásra került.

**304/2024. (XI.08.) KVÖKt. határozat:**

A képviselő-testület ezen határozatában elfogadta a lejárt határidejű határozatok végrehajtásáról szóló jelentést.

A napirend megtárgyalásra került.

**305/2024. (XI.08.) KVÖKt. határozat:**

A képviselő-testület ezen határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**306/2024. (XI.08.) KVÖKt. határozat:**

A képviselő-testület ezen határozatában tudomásul vette a folyamatban lévő projektekről, pályázatokról szóló tájékoztatót.

A napirend megtárgyalásra került.

**307/2024. (XI.08.) KVÖKt. határozat:**

A képviselő-testület ezen határozatában tudomásul vette a Városközpont megújításához tartozó projektek állásáról szóló tájékoztatót.

A napirend megtárgyalásra került.

**308/2024. (XI.08.) KVÖKt. határozat:**

A képviselő-testület ezen határozatában a beérkezett ajánlatok közül az összeségében legelőnyösebb ajánlatot adó Nemes Group Kft. (2870 Kisbér, Kossuth Lajos utca 75.) ajánlatát fogadta el az időskorúak települési támogatása vonatkozásában.

A csomag értékét Kisbér Város Önkormányzatának Képviselő-testülete az idősek támogatásáról szóló 16/2024. rendeletének megfelelően bruttó 12.000.- Ft összegben határozta meg. A csomag összeállítása a vállalkozó kötelezettsége. A csomag összetételének változtatására vonatkozó jogát a megrendelő fenntartja.

Felhatalmazott a szükséges intézkedések megtételére.

A költségek fedezetét a 2024. évi költségvetés terhére rendelte biztosítani.

Az idősek csomagosztása 2024. december 03-án megtörtént.

**310/2024. (XI.08.) KVÖKt. határozat:**

A képviselő-testület ezen határozatában elfogadta a Kisbéri Gyöngyszem Óvoda és Bölcsőde 2023/2024. nevelési évéről készült beszámolót.

Köszönetét fejezte ki az óvoda vezetőjének és az intézmény valamennyi dolgozójának lelkiismeretes munkájukért.

A napirend megtárgyalásra került, az intézményvezető tájékoztatása megtörtént.

**311/2024. (XI.08.) KVÖKt. határozat:**

A képviselő-testület ezen határozatában a Kisbér Város Roma Nemzetiségi Önkormányzatának kérelmét támogatta, akként, hogy 2024. december 07. napjára a Zsivótzky Gyula Sportcsarnokot ingyenesen biztosítja jótékonysági foci gála megtartása céljából.

A szükséges 5 db kupát, és 10 darab oklevelet az önkormányzat 2024. évi költségvetés dologi megtakarítása terhére biztosította.

A jótékonysági foci gála megtartásra került.

**312/2024. (XI.08.) KVÖKt. határozat:**

A képviselő-testület ezen határozatában

* a Műszaki Bizottság elnökhelyettesének Bacher Gyula bizottsági tagot választotta.
* a Humán Bizottság elnökhelyettesének Vitáris Zsanett bizottsági tagot választotta.
* a Hánta Bizottság elnökhelyettesének Spiegelhalter Ákos bizottsági tagot választotta.

Az elnökhelyettesek választása megtörtént.

**313/2024. (XI.08.) KVÖKt. határozat:**

A képviselő-testület ezen határozatában elfogadta Kisbér Város Önkormányzata 2025. évi belső ellenőrzési tervét az előterjesztésnek megfelelően.

Az érintettek tájékoztatása megtörtént.

**315/2024. (XI.08.) KVÖKt. határozat:**

A képviselő-testület ezen határozatában nem támogatta a TOP\_PLUSZ 3.1.3-23 Helyi humán fejlesztésekről szóló pályázat benyújtását.

Az érintettek tájékoztatása megtörtént.

**316/2024. (XI.08.) KVÖKt. határozat:**

A képviselő-testület ezen határozatában tudomásul vette a TOP\_PLUSZ-1.2.1-21-KO1-2022-00068 azonosító számú Élhető települések című pályázathoz készített módosított terveket az előterjesztés tartalmának megfelelően.

Az érintettek tájékoztatása megtörtént.

**318/2024. (XI.08.) KVÖKt. határozat:**

A képviselő-testület ezen határozatában nem kívánt élni testvértelepülési együttműködési lehetőséggel az Ukrajna déli részén a Dnyipropetrovszk és Herszon megyék határán található Novovorontsovska település vonatkozásában.

Az érintettek tájékoztatása megtörtént.

**321/2024. (XI.08.) KVÖKt. határozat:**

A képviselő-testület ezen határozatában nem támogatta, hogy reklám szerepeljen a kisber.hu oldalon. Az együttműködésre a későbbiekben létrehozandó Facebook oldalát tudta felajánlani.

Az érintettek tájékoztatása megtörtént.

**325/2024. (XI.08.) KVÖKt. határozat:**

A képviselő-testület ezen határozatában elfogadta Kisbér Város Önkormányzata Képviselő-testülete 2025. évi munkatervét az előterjesztésnek megfelelően.

A napirend megtárgyalásra került.

**327/2024. (XI.08.) KVÖKt. határozat:**

A képviselő-testület ezen határozatában az önkormányzati intézményekben és lakásokban található kazánok karbantartására Ganzler Gáborral kötött szerződésben kapcsolattartóként Bacher Gyula képviselőt rendelte el szerepeltetni.

* Hófer Jenő eddig végzett kapcsolattartói munkáját megköszönte.

Utasította a Kisbéri Közös Önkormányzati Hivatalt a szerződés módosítására és felhatalmazott annak aláírására.

A szerződés megkötésre került.

**329/2024. (XI.08.) KVÖKt. határozat:**

A képviselő-testület ezen határozatában nem kívánt csatlakozni a Pontvadászat Tájékozódási Élményprogramhoz.

Az érintettek tájékoztatása megtörtént.

**331/2024. (XI.08.) KVÖKt. határozat:**

A képviselő-testület ezen határozatában támogatta Bárány Tamás kérelmét, akként, hogy a rendelkezésre álló betongyűrűket ingyenesen biztosítja a munkálatok elvégzéséhez, továbbá együttműködik betongyűrűk felrakásában. A megfelelő lejtés biztosítása érdekében a Kisbéri Városigazgatóság bevonását, illetve ellenőrzését kérte.

Az érintettek tájékoztatása megtörtént.

**334/2024. (XI.08.) KVÖKt. határozat:**

A képviselő-testület ezen határozatában nettó 806.500,- Ft. + áfa összegen megrendelte a Balom Asztalos és Üvegező Bt-től az alábbi balesetveszélyes fák kivágását / gallyazását az ajánlata szerint:

* Járási Hivatal előtti elszáradt hársfa kivágása
* Plébánia előtti elszáradt nyírfa kivágása
* Tópart u. 11. szám előtti elszáradt fa kivágása
* Nagy-tó Sissy-sziget melletti részén 1 db fűzfa kivágása
* Kisbéri Gyöngyszem Óvoda és Bölcsőde udvarán található 2 db fa kivágása, 1 db fa gallyazása
* Alsó temetőben 3 db fa gallyazása
* Köztársaság u. 41/A. szám előtti platánfa gallyazása

Utasította a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazott annak aláírására.

Utasította a Kisbéri Városigazgatóságot a kivágott fák pótlására.

A fakivágások/gallyazások hiányzó fedezetét a 2024. évi költségvetés általános tartalék sora terhére biztosította.

Utasította továbbá a Kisbéri Közös Önkormányzati Hivatalt, hogy a Járási Hivatal előtt található fa kivágása során, annak törzsét hagyja meg. Amennyiben a fa egészségesnek látszik, úgy annak kifaragása érdekében árajánlatokat szerezzen be.

A szerződés megkötésre került.

**336/2024. (XI.08.) KVÖKt. határozat:**

A képviselő-testület ezen határozatában támogatta az Import Trade Hungary Kft. ajánlatát a kisbéri 1730/5 hrsz. számú ingatlan vonatkozásában akként, hogy az ingatlan értékének megállapítása érdekében értékbecslésre ajánlatokat kérjen be a Hivatal a következő Képviselő-testületi ülésig.

Utasította továbbá a Kisbéri Közös Önkormányzati Hivatalt, hogy az érintett ingatlan vízelvezetési szolgalmi jogi kérdését vizsgálja meg.

Az érintettek tájékoztatása, valamint az ajánlatok bekérése megtörtént.

**338/2024. (XI.08.) KVÖKt. határozat:**

A képviselő-testület ezen határozatában tudomásul vette a Kisbéri Közös Önkormányzati Hivatal épületének tetőzetén található kártevők mentesítése – galambbefogás – kapcsán kapott tájékoztatást.

A napirend megtárgyalásra került.

**339/2024. KVÖKt. határozat:**

A képviselő-testület ezen határozatában tudomásul vette a Baroni-Ferr Kft. tájékoztatását az ingatlanvételtől/bérlettől való elállás vonatkozásával, mely alapján a már befizetett biztosíték összege visszautalásra kerül.

Az érintettek tájékoztatása megtörtént.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2024. december 12.

**Sinkovicz Zoltán**

polgármester